21/04/2010 | Administración LocalMunicipal
Vimianzo
Bases da convocatoria para a selección funcionario/a técnico/a de xestión

O obxecto destas bases é regular a selección para cubrir unha praza pertencente á escala de administración xeral, subescala de xestión, grupo A2, consonte co establecido no artigo 76 da Lei 7/2007, do Estatuto Básico do Empregado Público, vacante no cadro de persoal do concello de Vimianzo e incluída na oferta de emprego do exercicio 2010, posto de traballo nomeado: Técnico de xestión. Código XUA-02. O sistema de selección que se establece para cubrir esta praza é o de acceso libre, mediante o sistema selectivo de concurso-oposición. Resulta de aplicación o Estatuto básico do empregado público, aprobado pola Lei 7/2007, do 12 de abril; o Decreto Lexislativo 1/2008, do 13 de marzo, polo que se aproba o texto refundido da Lei da función pública de Galicia; o Decreto 95/1991 de selección de persoal; a Lei 7/1985, do 2 de abril, reguladora das bases réxime local; o Real Decreto 896/1991, do 7 de xuño, polo que se establecen as regras básicas e programas mínimos aos que se axustará o procedemento de selección dos funcionarios de administración local; o vixente acordo regulador do persoal funcionario do Concello de Vimianzo e as normas recollidas nas presentes bases.1. Esta praza está encadrada no Subgrupo A2, na escala de administración xeral, subescala de xestión. Terá asignadas as retribucións correspondentes ao seu grupo, trienios e demáis complementos que correspondan, consonte coa lexislación vixente e segundo o determinado no catálogo de postos de traballo do Concello. O nivel de complemento de destino é o 22.2. As funcións a desenvolver, sinaladas a título meramente descritivo e sen prexulgar as funcións propiamente ordenadoras da relación de postos de traballo son as seguintes: 2. a. Tarefas administrativas de xestión da contratación administrativa municipal.2. b. Tarefas administrativas de xestión do persoal ao servizo da administración municipal.2. c. Tarefas administrativas de información, orientación e tramitación das reclamacións e queixas dos usuarios en materia de defensa dos seus dereitos como consumidores.2. d. Outras tarefas acordes co seu nivel de titulación, de apoio ás funcións da secretaría xeral.2. e. Aqueloutras funcións que lle sexan encomendadas pola alcaldía, pertecentes á área xuridíco-administrativa do concello, respectando o seu nivel de titulación e coñecementos e pertenza ao grupo de clasificación A2. Para ser admitido ao proceso selectivo será necesario reunir os seguintes requisitos: a) Ser español, ou nacional doutro Estado da Unión Europea ou doutro Estado nos termos do artigo 57 do Estatuto Básico do Emprego Público (Lei 7/2007, do 12 de abril). b) Ter cumpridos os dezaseis anos e non exceder, no seu caso, da idade máxima de xubilación forzosa. c) Estar en posesión, ou en condicións de obter na data na que finalice o prazo de presentación de instancias, do Título Universitario de grao ou diplomado universitario nalgunha das seguintes disciplinas: Dereito, Ciencias políticas e da administración, Socioloxía, Administración e dirección de empresas, Economía, Ciencias económicas e empresariais e/ou Ciencias actuarias e financeiras. Tal como dispón a Disposición Transitoria Quinta da Lei 30/1998, considérase equivalente á Diplomatura Universitaria ter superados tres cursos completos de calquera licenciatura. d) Posuir capacidade funcional para o desempeño das tarefas propias do posto de traballo. e) Non ter sido separado, mediante expediente disciplinario, do servizo de calquera das administracións públicas, ou dos órganos constitucionais ou estatutarios das comunidades autónomas, nin atoparse en situación de inhabilitación absoluta ou especial para empregados ou cargos públicos por resolución xudicial, para o acceso ao corpo ou escala de funcionario. No caso de ser nacional doutro Estado, non atoparse inhabilitado ou en situación equivalente que impida no seu Estado, nos memos termos, o acceso ao emprego público. Como regra xeral, o cumprimento destes requisitos refírese á data na que remate o prazo de presentación de instancias ou solicitudes de participación e deberá continuarse coa súa titularidade ao longo do procedemento selectivo. Resulta de aplicación o establecido no artigo 56 do Estatuto Básico do Empregado Público.5.1. As persoas que desexen tomar parte do procedemento selectivo desta praza de funcionario de carreira presentarán solicitude no modelo oficial, que figura como anexo II a estas bases. Na solicitude manifestarán que reúnen todos e cada un dos requisitos da presente convocatoria e comprometeranse, no caso de obter a praza, a prestar xuramento ou promesa de conformidade co R. D.707/1979, do 5 de abril.5.2. As solicitudes dirixiranse ao Sr. Alcalde da corporación municipal e presentaranse no Rexistro Xeral do Concello, no prazo de vinte días naturais, contados dende o seguinte ao da publicación da convocatoria no Boletín Oficial do Estado. Previamente publicaránse as bases íntegras no Boletín Oficial da Provincia da Coruña e un anuncio extractado da convocatoria no Diario Oficial de Galicia.5.3. As instancias tamén se poderán presentar na forma prevista no artigo 38, apartados 4 e 6 da Lei 30/92, do 26 de novembro, do réxime xurídico das administracións públicas e do procedemento administrativo común.5.4. Os dereitos de participación neste proceso fíxanse na contía de 35,08 euros que deberán ingresarse na Tesourería municipal ou mediante transferencia desde calquera entidade bancaria á conta que sinale o Concello. No caso de que o ingreso se fixese nunha oficina bancaria, deberá figurar na solicitude o selo da entidade que xustifique o referido pagamento. Por motivos de integración social e laboral, concederanse a parados de larga duración, cunha antigüidade mínima de un ano, e minusválidos, cunha porcentaxe de minusvalía recoñecido superior o 33% unha bonificación do 10% da contía fixada segundo establece o artigo 5º da Ordenanza Fiscal número 21 reguladora da taxa por dereitos de exame no Concello de Vimianzo. O xustificante do pagamento de tales dereitos xuntarase á instancia presentada. A falta de xustificación do pagamento determinará a exclusión do participante.5.5. Achegarase igualmente unha fotocopia compulsada do DNI ou pasaporte; certificación ou copia compulsada da titulación esixida na convocatoria ou xustificante de petición do mesmo ao Ministerio; e certificación médica actualizada na que se faga constar expresamente que o/a aspirante posúe a capacidade funcional para o desempeño das tarefas propias do posto de traballo ao que concorre.6.1. Os aspirantes xuntarán coa súa solicitude, no modelo oficial recollido no anexo II, os méritos alegados para a súa avaliación na fase do concurso.6.2. Os méritos alegados acreditaranse fielmente por medio de certificación expedida por funcionario ou autoridade competente, ou ben presentando os orixinais da documentación na que consten, ou con fotocopias debidamente compulsadas destes. O tribunal non avaliará os méritos que non se aporten ou acrediten desta maneira.7.1. Rematado o prazo de presentación de solicitudes, o Sr. Alcalde, no prazo máximo dun mes, dictará resolución na que declare aprobada a lista provisional de admitidos e excluídos. Nela constará o nome, apelidos e DNI dos aspirantes. Se houbera aspirantes excluídos, indicarase a causa de exclusión, sinalándose un prazo de dez días para a súa subsanación, dacordo co previsto no artigo 71 da Lei 30/92, do 26 de novembro.7.2. Estas reclamacións e correccións serán aceptadas ou rexeitadas na resolución que aprobe a lista definitiva, que será obxecto de publicación no BOP e no taboleiro de edictos do Concello. Contra a resolución na que se declarse a exclusión definitiva do aspirante poderá interpoñerse potestativamente recurso de reposición, no prazo dun mes, ante o órgano que dictou o acto, ou directamente recurso contencioso-administrativo no prazo de dous meses contados a partir do día seguinte ao da publicación no BOP. Se non houbera reclamacións contra a lista, ou se non houbera ningún aspirante excluído, quedará elevada automaticamente a definitiva. Nesta resolución determinarse a composición do tribunal, o lugar, data e hora de constitución do tribunal e comezo do proceso avaliador, e servirá de emprazamento para os aspirantes. Citarase igualmente os membros do tribunal para que asistan ao trámite de constitución, mediante notificación individual. Os sucesivos anuncios, agás precepto en contrario, publicaranse no taboleiro de edictos do Concello.8.1. Composición do tribunal: De conformidade co disposto no artigo 4 do RD 896/1991, de 7 de xuño, o tribunal cualificador estará constituido polos seguintes membros: Presidente: Un/unha funcionario/a con habilitación de carácter estatal (titular e suplente). Secretario: O/A da Corporación ou funcionario/a que o/a substitúa, que actuará con voz e voto (titular e suplente). Primeiro vogal: Un/unha funcionario/a de administración local con nivel de titulación igual ou superior ao desta praza (titular e suplente). Segundo vogal: Un/unha funcionario/a de administración local ou doutra administración con nivel de titulación igual ou superior ao desta praza (titular e suplente). Terceiro vogal: Un/unha funcionario/a de administración local ou doutra administración con nivel de titulación igual ou superior ao desta praza (titular e suplente). 8.2. Constitución e actuación do tribunal: O tribunal constituirase no lugar e data previsto na resolución sinalada na base anterior. O tribunal cualificador no se poderá constituir nin actuar sen a asistencia de máis da metade dos seu membros. O tribunal resolverá, por maioría dos votos dos membros presentes, tódalas dúbidas que xurdan na aplicación das normas contidas nas presentes bases. Este tribunal está facultado para resolver as cuestión que se susciten durante o proceso selectivo, así como para adoptar as medidas necesarias que garantan a debida orde deste en todo o que non se atope previsto nestas bases. Os seus acordos só poderán ser impugnados polos interesdos nos supostos e na forma establecida na Lei de réxime xurídico e procedemento administrativo común.8.3. Abstención e recusación. Os membros do tribunal deberán absterse de intervir e deberán comunicarllo ao Sr. Alcalde, cando concorra algún dos motivos previstos no artigo 28, da lei 30/92, do 26 de novembro, (LRX-PAC), e nas demais disposicións aplicables ao caso. Poderán ser recusados polos aspirantes baseándose nos mesmos motivos e de conformidade co previsto no artigo 29 da Lei 30/92, do 26 de novembro.8.4. Dereitos de asistencia aos tribunais. Os membros do tribunal terán dereito, pola súa concorrencia ás sesións, ao aboamento de asistencias e locomoción, a estes efectos, tomando como pauta orientativa a normativa estatal, este tribunal terá a categoría de segunda.8.5. Poderá solicitar o asesoramento dos expertos ou especialistas que determine. Asemade, o tribunal, se o estima preciso ou conveniente poderá dispoñer a incorporación aos seus traballos de asesores ou especialistas que acturán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica.8.6. O tribunal, na súa actuación, axustarase ao establecido nas presentes bases; no non disposto seralle de aplicación a normativa prevista para a formación da vontade os órganos colexiados, tanto na Lei 30/92, do 26 de novembro, como na demais normativa de concordante aplicación.9.1. A orde de actuación determinarase polo tribunal, unha vez constituido e inmediatamente antes de comezar o procedemento avaliador. Fixarase por sorteo, ou ben poderá acollerse ao sinalado, para esta finalidade, pola Secretaría de Estado para a Administración Pública, segundo o disposto no artigo 17 do RD.364/95, do 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado.9.2. O procedemento selectivo constará de dúas fases: unha fase de oposición, que será previa, e unha fase de concurso. Finalizada a fase de oposición, o tribunal procederá a valorar os méritos e servizos dos aspirantes que foran considerados aptos na fase de oposición. O día, hora e local en que terá lugar o primeiro exercizo da fase de oposición anunciarase no BOP, cando menos con quince días de antelación á data de comezo do primeiro exercizo. Os aspirantes serán convocados para cada exercizo en chamamento único, sendo excuídos da oposición os que non comparezan, salvo nos casos debidamente xustificados e apreciados discrecionalmente polo tribunal. Os aspirantes deberán acreditar, en cada momento, a súa personalidade con exhibición do DNI, ou identificación correlativa como cidadá da Unión Europea. O tribunal publicará os sucesivos anuncios de celebración do segundo e restantes exercizos exclusivamente no taboleiro de edictos do Concello. O tribunal poderá acordar a lectura por parte dos aspirantes dos exercizos, así como pedirlles aclaracións sobre algún dos aspectos dos temas ou supostos desenvolvidos. A fase de oposición constará de catro exercizos, de carácter obligatorio e eliminatorio, que serán os seguintes: Consistirá en respostar, durante 60 minutos, a un cuestionario tipo “test” de 50 preguntas, máis 5 de reserva, proposto polo Tribunal, sobre os temas relacionados coa parte xeral do programa que figura como anexo I a estas bases. Cada pregunta tera 4 alternativas de resposta, das cales só unha será a correcta. O tribunal proporá 2 cuestionarios e os aspirantes terán dereito a elixir un deles. Cualificarase de 0 a 20 puntos. Cada resposta acertada puntuarase con 0,40 puntos e será necesario acadar un mínimo de 10,00 puntos para ter a condición de apto e poder realizar o seguinte exercicio. Por cada dúas respostas erradas restarase unha correcta. Consistirá en desenvolver por escrito durante un periodo máximo de 120 minutos, dous temas sinalados polo tribunal, referentes ás materias específicas comprendidas no anexo I destas bases. O tribunal proporá 4 temas e os aspirantes terán dereito a elixir dous deles. Cada suposto será cualificado de 0 a 12,50 puntos, sendo preciso obter en cada un deles un mínimo de 6,25 puntos para superalo, sendo eliminados aqueles aspirantes que non a obteñan. A puntuación global do exercizo será de 0 a 25 puntos. Os aspirantes que non acaden un mínimo de 12,50 puntos serán eliminados, de maneira que xa non realizarán o seguinte exercicio. A cualificación de cada exercicio obterase pola media aritmética da puntuación outorgada por cada un dos membros do tribunal asistentes. Consistirá na redacción de dous informes con proposta de resolución, sobre dous supostos prácticos, determinados polo tribunal inmediatamente antes do comezo do exercizo. Os supostos plantexados polo tribunal versarán sobre os contidos das materias específicas comprendidas no anexo I destas bases. No desenvolvemento desta proba os aspirantes poderán facer uso de textos legais non comentados. Deberá demostrarse a base teórica e a súa aplicación á función administrativa e ao desenvolvemento dos seus cometidos profesionais específicos. Os aspirantes disporán dun tempo máximo de 120 minutos para realizar os supostos. O tribunal proporá 4 supostos prácticos e os aspirantes terán dereito a elixir dous deles. Cada suposto será cualificado de 0 a 12,50 puntos, sendo preciso obter en cada un deles un mínimo de 6,25 puntos para superalo, sendo eliminados aqueles aspirantes que non a obteñan. A puntuación global do exercizo será de 0 a 25 puntos. Os aspirantes que non acaden un mínimo de 12,50 puntos serán eliminados, de maneira que xa non realizarán o seguinte exercicio. A cualificación de cada exercicio obterase pola media aritmética da puntuación outorgada por cada un dos membros do tribunal asistentes. De carácter obrigatorio e eliminatorio, soamente para os aspirantes que non estean en posesión do CELGA 4. Aqueles aspirantes que estivesen en posesión do título acreditativo do nivel de coñecemento da lingua galega CELGA 4 ou equivalente, estarán exentos da realización do presente exercicio. Consistirá na tradución directa e/ou inversa dun ou varios textos, en castelán ou galego, nun tempo máximo de trinta minutos. Este exercicio será calificado de apto ou non apto. Consistirá na avaliación por parte do Tribunal dos méritos que concorran en cada un dos aspirantes que superasen a fase de oposición, para o cal se acompañarán á instancia os documentos xustificantes (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación de instancias. A puntuación máxima outorgable nesta fase é de 30 puntos. Valoraranse os méritos conforme ao seguinte: I.1. Experiencia profesional por servizos prestados en áreas de administración nunha administración pública, a razón de 0,10 puntos por mes efectivamente traballado. I.2. Experiencia profesional por servizos prestados en áreas de administración nunha administración pública local, a razón de 0,30 puntos por mes efectivamente traballado.1.3. Experiencia profesional por servizos prestados en áreas de xestión nunha administración pública local, a razón de 0,40 puntos por mes efectivamente traballado. Non se prorratearán os periodos de tempo inferiores a un mes. A puntuación máxima que se atribuirá a cada aspirante neste apartado de experiencia profesional é de 10,00 puntos. II. A) Pola realización de cursos que teñan relación con algunha das materias incluídas no temario da fase de oposición (anexo I), ata un máximo de 13 puntos II. A.1. Por cada curso de 300 horas ou máis: 2,50 puntos por curso. II. A.2. Por cada curso de 100 horas ou máis e menos de 300: 2,00 puntos por curso. II. A.3. Por cada curso igual ou superior a 20 horas lectivas e inferior de 100 horas lectivas: 0,50 puntos por curso. II. B) Pola realización de cursos de informática, ata un máximo de 2 puntos. II. B.1. Por cada curso igual ou superior a 20 horas lectivas e inferior a 100 horas lectivas: 0,50 puntos por curso. II. B.2. Por cada curso de 100 horas lectivas ou máis: 1,00 puntos por curso. Só se puntuarán os cursos organizados e impartidos directamente pola Escola Galega de Administración Pública, INAP, escolas oficiais de formación das restantes comunidades autónomas ou universidades, e demáis institucións oficiais ou homologados. Non se valorarán os cursos que non acrediten as horas de duración, nin os inferiores a vinte horas lectivas, nin os diplomas relativos a xornadas, seminarios, simposios e similares. A puntuación máxima que se atribuirá a cada aspirante neste apartado de formacion profesional é de 15,00 puntos. III.1. Curso básico de linguaxe administrativa para persoal das corporacións locais, 1,50 puntos. III.2. Curso medio de linguaxe administrativa para persoal das corporacións locais, 3,00 puntos. III.3. Curso superior de lingaaxe administrativa para persoal das corporación locais, 5,00 puntos. Neste apartado soamente será obxecto de avaliación o curso de maior nivel que se acredite mediante título oficial, certificado de homologación ou equivalencia.10.1. Na fase de oposición, previa á de concurso, executaranse os catro exercicios sinalados na citada fase.10.2. Os aspirantes que non acaden a puntuación mínima esixible en cada un dos exercicios obrigatorios e eliminatorios serán eliminados, de maneira que xa non realizarán o seguinte exercicio.10.3. A cualificación definitiva estará determinada pola suma das puntuacións obtidas na fase de oposición e na fase de concurso. Esta puntuación final publicarase no taboleiro de edictos do Concello.10.4. Por razóns de celeridade, coa conformidade de tódolos aspirantes, o tribunal poderá decidir motivadamente, pasar dun exercicio a outro, aínda que non transcorrese o prazo establecido regulamentariamente.10.5. O tribunal non poderá en ningún caso propoñer máis aspirantes como aprobados que o número de prazas convocadas. Calquera proposta de aprobado que contradiga este mandato será nula de pleno dereito.10.6. A avaliación do concurso, o desenvolvemento da fase de oposición coa relación de exercicios, así como, a puntuación outorgada e a proposta que se leve á Alcaldía, recollerase razoadamente nunha acta, que se levantará ao efecto, elevando a identificación do aprobado á Alcaldía.11.1. No prazo máximo de vinte días naturais contados dende a notificación fiel da proposta de resolución efectuada polo tribunal avaliador do concurso-oposición, o aspirante proposto como elixido ou seleccionado neste proceso, deberá aportar a documentación acreditativa de que reúne os requisitos esixidos na convocatoria nos termos reflectidos nestas bases.11.2. Se a persoa elixida neste concurso-oposición non presenta a documentación requerida no prazo preceptuado, agás causa de forza maior ou caso fortuito, non poderá ser nomeada funcionario titular da praza obxecto desta convocatoria; sen prexuízo da responsabilidade na que puidera ter incorrido por falsidade na solicitude.12.1 Despois de emitida ou efectuada a proposta de resolución polo tribunal avaliador do concurso-oposición e achegada a documentación preceptiva, a Alcaldía, dictará resolución motivada efectuando nomeamento para titular da praza obxecto deste procedemento, de conformidade coa antedita relación de aprobados efectuada polo tribunal (ao abeiro do artigo 102 da Lei 7/1985, do 2 de abril, na redacción que lle dou a Lei 14/2000, do 29 de decembro). 12.2. En todo caso, a resolución deste concurso-oposición será motivada con referencia ao cumprimento das normas regulamentarias a das bases da convocatoria.12.3. O persoal funcionario seleccionado tomará posesión no prazo dun mes a partir da publicación do seu nomeamento.12.4. Unha vez afectuado o nomeamento e toma de posición darase cumprimento á Lei 53/84, do 26 de decembro, sobre incompatibilidades.13.1. Contra estas bases e a resolución que as aproba, poderán os interesados interpoñer o recurso potestativo no artigo 109 e 116 e concordantes da Lei 30/1992, do 26 de novembro, no prazo dun mes contado dende a publicación das bases no BOP. Tamén poden os interesados acudir directamente a vía contencioso-administrativa sen que se poda simultanear este recurso co de reposición, interpoñendo o dito recurso diante do Xulgado do Contencioso Administrativo con sede na Coruña, no prazo de dous meses contando igualmente dende a publicación das bases no BOP.13.2. Contra as restantes resolucións e actos de trámite poderán os interesados formular reclamacións nos casos e nas formas establecidas pola Lei de réxime xurídico das Adminsitracións Públicas e procedemento administrativo común. No desenvolvemento do proceso selectivo farase a adaptación e axuste, en tempo e forma de realización das probas, para as persoas que presenten algún tipo de discapacidade, do mesmo xeito acreditarase a súa discapacidade e compatibilidade co desempeño das tarefas, se superasen o proceso selectivo, de acordo co establecido no art.59 da Lei 7/2007, do 12 de abril, do Estatuto básico do empregado público. O tribunal queda autorizado para aclarar as dúbidas que xurdan na interpretación destas bases no eido da súa aplicación ao proceso avaliador, así como, para tomar os acordos necesarios para o seu bo desenvolvemento, determinando o modo de proceder, nos casos non previstos. -As presentes bases serán obxecto de publicación íntegra no Boletín Oficial da Provincia. -O anuncio da convocatoria efectuarase no Boletín Oficial do Estado e tamén no DOG (“ex” artigo 233.3. da Lei 5/1997, do 22 de xullo, de administración local de Galicia). -O prazo para presentar solicitudes contarse dende a publicación da convocatoria no BOE. - O nomeamento de funcionario titular da praza obxecto destas bases efectuarase no boletín oficial que proceda, consonte co establecido no Estatuto Básico de Empregado e demais disposicións de concordante e xeral aplicación. -Os restantes anuncios relacionados coa convocatoria regulamentada nestas bases publicaranse no taboleiro de edictos do Concello de Vimianzo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos personais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/1999, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tramento dos mesmos, para a sua utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Vimianzo, Praza do Concello nº 6, 15129, Vimianzo. No non previsto nestas bases rexerá, de modo complementario e supletorio, a lexislación de réxime local, da comunidade autónoma e estatal. Tema 1. A Constitución española de 1978. Os principios constitucionais. O Estado Español como estado social e democrático de dereito. A reforma constitucional. Tema 2. A organización territorial do Estado na Constitución. As comunidades autónomas. Tema 3. A administración pública na Constitución. A regulación da Administración na Lei de Réxime Xurídico das Administracións públicas e do procemento administrativo común. Tema 4. O estatuto de autonomía de Galicia. O parlamento. A Xunta de Galicia. O Presidente. Tema 5. A Coroa. As funcións do Rei. O refrendo. Tema 6. O Poder xudicial: regulacion Constitucional da xustiza. Principios da organización xudicial. O Consello Xeral do Poder Xudicial. Tema 7. O acto administrativo: concepto, clase e elementos. Eficacia dos actos: Notificación e publicación; nulidade, e anulabilidade. Tema 8. O réxime local español. Principios constitucionais. Regulación xurídica. O principio da autonomía local: contido e límites. Tema 9. O Municipio: Concepto e elementos. O término municipal. A poboación municipal. O padrón da habitantes. O estatuto dos veciños. Organización e competencias municipais. Tema 10. A organización municipal: O Alcalde e o Pleno. A Xunta de Goberno Local. Os tenentes de alcalde. Os concelleiros delegados. Comisións Informativas. Funcionamento dos órganos colexiados municipais. Tema 11. Os dereitos dos cidadáns na Lei de réxime xurídico das admnistracións públicas e do procedemento administrativo común. Tema 12. A Lei de facendas Locais. Recursos das entidades locais. Tema 13. O administrado: concepto. Clases de administrados. Capacidade do administrado e as súas causas modificativas. Tema 14. O procedemento administrativo: natureza e fins. Regulación legal: ámbito de aplicación da Lei 30/92, do 26 de novembro. Principios xerais do procedemento administrativo. Dimensión temporal do procedemento administrativo: dias hábiles e cómputo de prazos. A recepción e rexistro de documentos. Tema 15. Fases do procedemento administrativo: iniciación, ordenación, instrucción e terminación. Especial referencia ao silencio administrativo. Tema 16. Os interesados no procedemento administrativo. Clases de interesados. Dereitos dos cidadáns nas súas relacións coa Administración. Tema 17. A invalidez do acto administrativo. Supostos de nulidade de pleno dereito e anulabilidade. O principio de conservación do acto administrativo. A revisión de actos e disposicións pola propia administración. A acción de nulidade: procedemento e límites. A declaración de lesividade. A revocación de actos. A rectificación de error materiais e de feito. Tema 18. Os recursos administrativos: principios xerais. Clases de recursos. Reglas xerais de tramitación. Tema 19. A xurisdicción contencioso-administrativa: concepto e natureza. Capacidade procesual, lexitimación, representación e defensa. Actos impugnables. O recurso contencioso-administrativo: procedemento xeral. Tema 20. A potestade sancionadora da administración: principios, procedemento e garantías. Medidas sancionadoras administrativas. Tema 21. A coacción administrativa: o principio de autotutela executiva. A execución forzosa dos actos administrativos: medios e principios de utilización. A coacción administrativa directa. A vía de feito. Tema 22. A responsabilidade patrimonial da Administración: caracteres. Os presupostos da responsabilidade. Danos resarcibles. A acción e o procedemento administrativo en materia de responsabilidade. A responsabilidade patrimonial das autoridades e persoal ao servicio das Administracións Públicas. Tema 23. Formas de actividades das Entidades Locais. A intervención administrativa na actuación dos cidadáns. As licenzas: natureza xurídica. Réxime xurídico e procedemento de outorgamento. Tema 24. A actividade de fomento: as subvencións. Tema 25. A actividade administrativa de prestación de servizos: formas de xestión. A iniciativa económica das entidades locais. Tema 26. Os bens das entidades locais: tipos e réxime xurídico. Prerrogativas da Administración respecto aos seus bens. Tema 27. Réxime xurídico dos contratos das administracións públicas: administrativos típicos, especiais e privados. Ámbito de aplicación subxectivo: entes incluídos e excluídos do ámbito da Lei 30/2007, de 30 de outubro. Tema 28. O órgano de contratación: especial referencia á administración local. O contratista: capacidade, solvencia, prohibicións, clasificación. Tema 29. A selección do contratista: actuacións previas á contratación. Procedementos, formas e criterios de adxudicación. Réxime de garantías. Perfeccionamento e formalización do contrato. Tema 30. Execución e modificación dos contratos. Prerrogativas da Administración. A revisión de prezos. A extinción do contrato. Tema 31. O contrato de obras: preparación, execución, modificación, cumprimento e resolución. O contrato de concesión de obra pública: construcción, dereitos e obrigas do concesionario e prerrogativas da administración concedente, réxime económico-financeiro da concesión, extinción, execución de obras por terceiros. Tema 32. O contrato de xestión de servizos públicos: actuacións preparatorias, execución, modificación, cumprimento e resolución. Subcontratación. Tema 33. O contrato de suministros. Regulación de determinados contratos de suministro. Execución, modificación, cumprimento e resolución. Tema 34. O contrato de servizos. Disposicións xerais. Execución, modificación, cumprimento e resolución. Tema 35. O persoal ao servizo da administración local: Clases e réxime xurídico. O Estatuto Básico do Empregado Público e o Texto Refundido da Lei da Función Pública de Galicia. Tema 36. Os funcionarios de carreira. Adquisición e pérdida da condición de funcionario. Provisión de postos de traballo. Tema 37. O contido da relación funcionarial. Situacións administrativas. Tema 38. A carreira administrativa dos funcionarios de carreira da administración local. Contido: grado persoal, promoción profesional, movilidade, dereito ao cargo. Tema 39. Dereitos, deberes e obrigas. Negociación colectiva, representación e participación institucional. Dereito de reunión. Dereito de folga. Órganos de representación. Tema 40. O persoal laboral. Situacións administrativas, dereitos e obrigas. Tema 41. O contrato laboral: concepto, contido. Modificación, suspensión e extinción. Réxime disciplinario. Tema 42. Clases e tipos de contratos laborais. Contratos de duración indefinida. Contratos de duración determinada. Contratos de traballo singulares. Tema 43. Instrumentos de xestión de persoal. Plantillas e relacións de postos de traballo. A oferta de emprego público, os plans de emprego e outros sistemas de racionalización. O rexistro de persoal. Tema 44. Protección social do persoal ao servizo da administración local (I). Niveis de asistencia: nivel contributivo. Asistencia sanitaria. Incapacidade temporal. Incapacidade permanente. Xubilación. Outras. Tema 45. Protección social do persoal ao servizo da administración local (II). Prestacións singulares. Nivel non contributivo de prestacións da Seguridade Social. Tema 46. Xestión da Seguridade Social (réxime xeral). Afiliación e alta. Baixas. Cotización. Liquidacións. Convenios especiais. Tema 47. Lei de Prevención de riscos laborais: ámbito de aplicación. Principios da acción preventiva. Obrigas dos traballadores en materia de prevención de riscos. Seguridade e hixiene no traballo. Tema 48. A potestade regulamentaria das entidades locais. As ordenanzas e regulamentos. Clases. Procedementos de elaboración e aprobación. As ordenanzas fiscais. O regulamento orgánico. Os bandos. Tema 49. O sistema electoral local. Causas de inelixibilidade e incompatibilidade. Elección de concelleiros e alcaldes. Procedementos de remoción do Presidente da Corporación: a moción de censura e a cuestión de confianza. Tema 50. O estatuto dos membros electos das Corporacións locais. Os grupos políticos. Tema 51. As competencias municipais: sistema de determinación. Competencias propias, compartidas e delegadas. O servizos mínimos. A reserva de servizos. Tema 52. A provincia como entidade local. Organización e competencias. A cooperación municipal. Entidades locais de ámbito inferior ao municipio. As comarcas. As mancomunidades de municipios. As áreas metropolitanas. Tema 53. Libros de actas e resolucións. Certificacións, comunicacións, notificacións e publicacións dos acordos municipais. O rexistro de documentos. Tema 54. Singularidades do procedemento administrativo das entidades locais. A revisión e revocación dos actos dos entes locais. Tramitación dos expedientes. Os interesados. Abstencións e recusacións. Recursos administrativos e xurisdiccionais contra os actos locais. Tema 55. O acceso electrónico dos cidadáns aos servizos públicos. A Lei 11/2007, de 22 de xuño, de acceso electrónico dos cidadáns aos servizos públicos. A sede electrónica. Tema 56. Competencias das entidades locais en materia de consumo. Funcións das oficinas municipais de información ao consumidor. Coordinación e colaboración entre as administracións públicas en materia de consumo. Tema 57. Real decreto lexislativo 1/2007, de 16 de novembro, polo que se aproba o texto refundido da Lei xeral para a defensa dos consumidores e usuarios e outras leis complementarias. Dereitos básicos dos consumidores. Concepto de consumidor e usuario. As asociacións de consumidores. Tema 58. Vías de de reclamación e resolución en materia de consumo. Sistema arbitral. Follas de reclamación. Real decreto 231/2008, do 15 de febreiro, polo que se regula o sistema arbitral de consumo. Regulación das follas de reclamación de consumo. Tema 59. Lei 7/1998, de 13 de abril, de condicións xerais de contratación. Cláusulas abusivas. Tema 60. Normativa de garantías na venda de bens. Tema 61. Dereito administrativo sancionador en materia de consumo. Principios da potestade sancionadora e do procedemento sancionador. Órganos competentes. Réxime legal das infraccións e sancións en materia de consumo. Tema 62. O comercio electrónico. A contratación electrónica e telefónica con condicións xerais. Tema 63. Vendas especiais. Contratos realizados fóra do establecemento comercial. Vendas a distancia. Venda automática. Venda ambulante. Tema 64. Normativa europea, estatal e galega sobre seguridade xeral de produtos. Responsabilidade por danos causados por produtos defectuosos. D/Dª_______________________________________, con DNI número,_______ veciño/a de_________________, con enderezo a efectos de notificación en__________________________________________________teléfono nº.____________ Que tendo coñecemento da convocatoria para cubrir unha praza/posto de Técnico de xestión (escala de administración xeral, subescala de xestión (código XUA-02), Grupo e Subgrupo A2, co carácter de funcionario de carreira e polo sistema de concurso-oposición acceso libre, declaro coñecer e aceptar as bases publicadas no BOP da provincia da Coruña nº.________ de data________________, e desexo participar no proceso selectivo e con tal obxecto manifesto que: 1. Reúno todos e cada un dos requisitos da convocatoria.2. Comprométome, no caso de obter a praza, a prestar xuramento ou promesa de conformidade co RD.707/1979 ou normativa ao efecto, de acatamento á Constitución o Estatuto de Autonomía de Galicia e ao resto do ordenamento xurídico.3. Igualmente e para que esta solicitude sexa admitida a trámite, achego os seguintes documentos: a) Fotocopia compulsada do DNI. b) Xustificante de ter ingresado os dereitos de exame por importe de 35,08 euros. c) Fotocopia compulsada do título universitario de grao ou diplomado universitario ou certificación, ou xustificante de petición do mesmo ao Ministerio. d) Certificación médica actualizada na que se fai constar expresamente que o/a aspirante posúe capacidade funcional para o desempeño das tarefas do posto. e) Xustificantes dos méritos que aporto para a súa valoración no concurso. Vimianzo,________de________________de__________ SR. ALCALDE DO CONCELLO DE VIMIANZO Os datos recollidos nesta solicitude serán tratados coa conformidade prevista na Lexislación de Protección de datos de carácter persoal. Vimianzo, a 9 de abril de 2010 O Alcalde Asdo.: Alejandro Rodríguez Lema